als_Latn bos_Latn tur_Latn
Aksioni i prishjes se ndërtimeve pa leje ne zonat bregdetare ka vijuar ne Ksamil, 10 kilometra larg Sarandës. Rreth 40 ndërtime, kryesisht zaptime trojesh dhe larg vijës bregdetare, kane qene objekt i aksionit te ndërtimoreve. Kryetari i komunës se Ksamilit Besnik Abedini tha se këto objekte janë ngritur gjate periudhës se fushatës elektorale dhe pas premtimeve te qeveritareve për legalizim. Prishja nuk është kundërshtuar nga banoret qe kishin rrethuar me beton sipërfaqe te tera toke. Ata nuk kane pranuar te flasim para kamerës, ndërsa pohojnë se kane ndërtuar me shpresën e legalizimit te objektit. Ne shtator, pas paralajmërimit edhe te kreut te ardhshëm te qeverise Edi Rama, aksionet për prishjen e ndërtimeve do te shtrihen përgjatë gjithë vijës bregdetare. Pak jave me pare, gjate një takimi me deputete dhe kryetare te zonave bregdetare Kryetari Socialist Edi Rama, deklaroi se nuk do te toleroje ndërtimet pa leje përgjatë vijës bregdetare. Madje ai u zotua se bregdetin do te beje atë qe beri me Lanen kur ishte kryetar i bashkisë se Tiranes
als_Latn